**projektas**

**reg. Nr. T-131**

**2.9. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO LOPŠELIUI-DARŽELIUI „LIEPAITĖ“ DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO**

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, vykdydama Pasvalio lopšelio-darželio ,,Liepaitė“ nuostatų, patvirtintų Pasvalio rajono savivaldybės tarybos 2017 m. rugsėjo 27 d. sprendimu Nr. T1-190 „Dėl Pasvalio lopšelio-darželio ,,Liepaitė“ nuostatų patvirtinimo“, 26 punktą ir atsižvelgdama į Pasvalio lopšelio-darželio ,,Liepaitė“ 2022 m. gegužės 6 d. raštą Nr. SD-40 ,,Dėl Pasvalio lopšeliui-darželiui ,,Liepaitė“ didžiausio leistino pareigybių (etatų) skaičiaus pakeitimo ir lėšų poreikio“, Pasvalio rajono savivaldybės taryba nusprendžia:

1. Patvirtinti Pasvalio lopšeliui-darželiui ,,Liepaitė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Pasvalio rajono savivaldybės biudžeto, pareigybių (etatų) skaičių – 41,6.

2. Pripažinti netekusiu galios Pasvalio rajono savivaldybės tarybos 2021 m. gegužės 26 d. sprendimą Nr. T1-92 ,,Dėl Pasvalio lopšeliui-darželiui ,,Liepaitė“ didžiausio leistino pareigybių (etatų) skaičiaus patvirtinimo“.

3. Sprendimas įsigalioja 2022 m. rugsėjo 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto skyriaus

vyriausioji specialistė

Ramunė Šileikiene

2022-06-08

Suderinta DVS Nr. RTS-145

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO LOPŠELIUI-DARŽELIUI „LIEPAITĖ“ DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO**

**2022-06-08**

Pasvalys

**1. Sprendimo projekto rengimo pagrindas.**

Pasvalio rajono savivaldybės taryba gavo Pasvalio lopšelio-darželio „Liepaitė“ 2022-05-06 d. raštą Nr. SD-40 ,,Dėl Pasvalio lopšeliui-darželiui ,,Liepaitė“ didžiausio leistino pareigybių (etatų) skaičiaus pakeitimo ir lėšų poreikio“. Dėl šios priežasties reikalinga padidinti Pasvalio lopšelio-darželio „Liepaitė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – nuo 41,1 pareigybių iki 41,6 pareigybės (papildomai įsteigiama 0,5 ikimokyklinio ugdymo mokytojo pareigybės (etato).

Pasvalio lopšelyje-darželyje „Liepaitė“ visos patvirtintos ikimokyklinio ir priešmokyklinio ugdymo mokytojų pareigybės yra užimtos. Lopšelyje-darželyje yra 15 ikimokyklinio ir priešmokyklinio ugdymo mokytojų - 14,6 etatų. Iš jų 3,2 priešmokyklinio ugdymo, 11,4 ikimokyklinio ugdymo etato.

Vadovaujantis 2021 m. lapkričio 25 d. Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 1, 3, 5, 6, 7, 9, 12, 14 straipsnių ir 1, 2, 3, 4, 5 priedų pakeitimo įstatymoNr. XIV-710 14 straipsnio 2 punktu, nuo 2022 m. rugsėjo 1 d. ikimokyklinio ir priešmokyklinio ugdymo mokytojai vietoj 33 savaitinių kontaktinių valandų turės 32 savaitines kontaktines valandas, o vietoje 3 val. ne kontakto per savaitę – 4 valandas. Lopšelyje-darželyje truks darbui su vaikais 14 val. 36 min. kontakto ir 1 val. 51 min. nekontaktinių valandų, iš viso 15 val. 87 min., tai sudaro 0,46 etato.

Šiuo metu yra didelis ikimokyklinio ugdymo mokytojų trūkumas, įstaigai tampa iššūkis rasti mokytoją, kuris dirbtų už 0,46 etato. Siūlome lopšeliui-darželiui nuo 2022 m. rugsėjo 1 d. didinti 0,5 ikimokyklinio ugdymo mokytojo pareigybės (etato).

**2. Sprendimo projekto tikslai ir uždaviniai.**

Padidinti Pasvalio lopšeliui-darželiui „Liepaitė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 41,6.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Padidinus 0,5 ikimokyklinio ugdymo mokytojo pareigybės (etato) skaičių, Pasvalio lopšeliui-darželiui „Liepaitė“ bus patvirtintas didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius – 41,6.

**4. Skaičiavimai, išlaidų sąmatos, finansavimo šaltiniai**.

Ikimokyklinio ugdymo mokytojo 0,5 pareigybei (etatui) lėšų poreikis:

2022 metų keturiems mėnesiams darbo užmokesčiui – 2 986,52 Eur, „Sodrai“ – 46,30 Eur.

2023 metų dvylikai mėnesių darbo užmokesčiui – 8 959,56 Eur, „Sodrai“ – 129,91 Eur.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma*.*

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**7. Sprendimo projekto antikorupcinis vertinimas.**

Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Projektą inicijavo Pasvalio lopšelis-darželis „Liepaitė“. Parengė Švietimo ir sporto skyrius. Atsakinga už sprendimo vykdymo kontrolę – Švietimo ir sporto skyriaus vyr. specialistė R. Šileikienė.

PRIDEDAMA. Pasvalio lopšelio-darželio „Liepaitė“ 2022 m. gegužės 6 d. raštas Nr. SD-40 ,,Dėl Pasvalio lopšeliui-darželiui ,,Liepaitė“ didžiausio leistino pareigybių (etatų) skaičiaus pakeitimo ir lėšų poreikio“.

Švietimo ir sporto skyriaus vyriausioji specialistė Ramunė Šileikienė